b'\n_START_ARTICLE_\nJamie Bell\n_START_SECTION_\nRani \xc5\xbeivot\n_START_PARAGRAPH_\nRo\xc4\x91en je u Billinghamu u Engleskoj, gdje je odrastao s majkom i starijom sestrom. Bellov otac napustio ih je nakon njegova ro\xc4\x91enja. Bio je u\xc4\x8denik \xc5\xa1kole Northfield School, kasnije i Stagecoach Theatre School. Kao \xc4\x8dlan National Youth Music Theatre-a nastupao je u njihovoj verzije komada Bugsy Malone zajedno sa budu\xc4\x87im zvijezdama Hannom Spearitt i Sheridan Smith._NEWLINE_Uzimao je satove baleta od svoje \xc5\xa1este godine zbog \xc4\x8dega je dobio nadimak Ballerina Boy. To iskustvo kasnije mu je pomoglo dobiti ulogu u nagra\xc4\x91ivanom filmu Billy Elliot.\n_START_SECTION_\nKarijera\n_START_PARAGRAPH_\nJamie je 2001. postao po\xc4\x8dasnim predsjednikom \xc5\xbeirija Giffoni Film Festivala.  Od kad je debitirao u Billy Elliotu, pojavio se u razli\xc4\x8ditim ulogama poput \xc5\xa1epavog sluge Smikea iz filma Nicholas Nickleby, mladog vojnika u Deathwatch, odbjeglog tinejd\xc5\xbeera u filmu Iza vanj\xc5\xa1tine, mladog Dicka Dandeliona u Draga Wendy te nezadovoljnog Deana u Izbrisanima. Njegove novije uloge su u filmovima Petera Jacksona, King Kong, i Clinta Eastwooda, Zastave na\xc5\xa1ih o\xc4\x8deva._NEWLINE_U srpnju 2007. predstavio je svoj film Hallam Foe na Motovun Film Festivalu, a po\xc4\x8detkom 2008. u kina je stigao Jumper u kojem glumi sa Haydenom Christensenom i Rachel Bilson.\n_START_SECTION_\nOsobni \xc5\xbeivot\n_START_PARAGRAPH_\nJamie je upoznao Evan Rachel Wood na snimanju spota za pjesmu "Wake Me Up When September Ends" grupe Green Day jo\xc5\xa1 2005. Zajedno su ostali do po\xc4\x8detka 2007. godine. Kao podsjetnik na nju ima tetovirano slovo E na nadlaktici desne ruke. Prekinuli su kada je Evan po\xc4\x8dela vezu s rockerom Marilynom Mansonom.'